Po deus da zisklêriañ an Torah e striv ar Garaed evit chom an tostañ ma chellont da ster splann an destenn. Neo ket dre ret an dalvoudegezh ger-ha-ger, met klask a reont tostaat dar pezh a vije bet komprenet gant an Israelited pa voe diskuliet dezho an Torah. Tra ma chom stag ar Yuzevegezh rabinek ouzh divizoù ar Sanhedrin evel mint enrollet en Mishnah evit disklêriañ an Torah e sell ar Garaed ouzh kement disklêriadenn er memes doare, neus forzh peseurt orin a zo dezhi, ha broudañ a reont kement yuzev a zo da lenn ha da studiañ an Torah evit ober o soñj dezho war ar pezh zo goulennet ober. Da lavaret eo e chellont degemer arguzennoù an Talmud, hep lakaat anezho dreist pep tra.